KOMISSION PÄÄTÖS,

tehty 25 päivänä heinäkuuta 1995,

neuvoston päätöksen 79/542/ETY sekä rekisteröityjen hevosten tilapäisessä tuonnissa, takaisintuonnissa sekä teurashevosten ja rekisteröityjen hevosten sekä jalostukseen ja kasvatukseen tarkoitettujen hevosten tuonnissa Marokosta sovellettavista eläinten terveyttä koskevista vaatimuksista ja eläinlääkärintodistuksista tehtyjen komission päätösten 92/260/ETY, 93/195/ETY, 93/196/ETY ja 93/197/ETY muuttamisesta (ETA:n kannalta merkityksellinen teksti) (95/322/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12, 13, 14, 15, 16 ja 18 artiklan sekä 19 artiklan ii kohdan,

sekä katsoo, että

neuvoston päätöksellä 79/542/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, on laadittu luettelo kolmansista maista, joista jäsenvaltiot sallivat nautaeläinten, sikojen, hevosten, lampaiden ja vuohien, tuoreen lihan ja lihatuotteiden tuonnin,

rekisteröityjen hevosten tilapäisessä tuonnissa, teurashevosten tuonnissa ja rekisteröityjen hevosten sekä jalostukseen ja kasvatukseen tarkoitettujen hevosten tuonnissa sovellettavat eläinten terveyttä koskevat vaatimukset ja eläinlääkärintodistukset vahvistetaan komission päätöksissä 92/260/ETY (3), 93/196/ETY (4) ja 93/197/ETY (5), sellaisina kuin ne ovat viimeksi muutettuina Itävallan, Suomen ja Ruotsin liittymisasiakirjalla, ja rekisteröityjen hevosten takaisintuonnissa tilapäisen viennin jälkeen sovellettavat eläinten terveyttä koskevat vaatimukset ja eläinlääkärintodistukset vahvistetaan komission päätöksessä 93/195/ETY (6), sellaisena kuin se on viimeksi muutettuna päätöksellä 95/99/EY (7),

komission eläinlääkärien Marokkoon tekemien tarkastusvierailujen perusteella ja sen jälkeen, kun Marokon toimivaltaisten viranomaisten toteuttamista valvontatoimenpiteistä laadittu perusteellinen kertomus saatiin, hevoseläinten terveystilanne vaikuttaa olevan tyydyttävästi rakenteeltaan hyvin organisoitujen eläinlääkintäyksiköiden hallinnassa,

Marokko on ollut yli kahden vuoden ajan vapaa afrikkalaisesta hevosrutosta ja rokotuksia tätä tautia vastaan ei ole annettu viimeisten kahdentoista kuukauden aikana,

Marokon eläinlääkintäviranomaiset ovat taanneet ilmoittavansa komissiolle ja jäsenvaltioille telekopiolla, sähkeellä tai teleksillä 24 tunnin kuluessa jonkin neuvoston direktiivin 90/426/ETY liitteessä A mainitun tarttuvan taudin ilmaantumisesta sekä hevoseläinten rokotusohjelman tai niiden tuontia koskevien sääntöjen muuttamisiesta,

eläinten terveyttä ja eläinlääkärintodistuksia koskevia vaatimuksia on mukautettava ottaen huomioon kolmannen maan terveystilanne; tässä tapauksessa tämä koskee ainoastaan rekisteröityjä hevosia,

päätöksiä 79/542/ETY, 92/260/ETY, 93/195/ETY, 93/196/ETY ja 93/197/ETY on muutettava vastaavasti, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Poistetaan neuvoston päätöksen 79/542/ETY liitteessä olevassa 1 osassa otsikon "Elävät eläimet" alta kohdasta "Erityisiä huomautuksia" Marokkoa koskeva alaviite 6.

2 artikla

Muutetaan komission päätöstä 92/260/ETY seuraavasti:

1. Lisätään sana "Marokko" aakkosjärjestyksessä liitteessä I olevaan ryhmään E kuuluvien kolmansien maiden luetteloon.

2. Lisätään sana "Marokko" aakkosjärjestyksessä liitteeessä II olevassa E kohdassa määrätyn terveystodistuksen otsikossa esiintyvään kolmansien maiden luetteloon.

3 artikla

Muutetaan komission päätöstä 93/195/ETY seuraavasti:

1. Lisätään sana "Marokko" aakkosjärjestyksessä liitteessä I olevaan ryhmään E kuuluvien kolmansien maiden luetteloon.

2. Lisätään sana "Marokko" aakkosjärjestyksessä liitteeessä II määrätyn terveystodistuksen otsikossa esiintyvään ryhmään E kuuluvien kolmansien maiden luetteloon.

4 artikla

Lisätään sana "Marokko" komission päätöksen 93/196/ETY liitteessä II olevan ryhmän E alaviitteessä 3 esitettyyn kolmansien maiden luetteloon.

5 artikla

Muutetaan komission päätöstä 93/197/ETY seuraavasti:

1. Lisätään sana "Marokko" aakkosjärjestyksessä liitteessä I olevaan ryhmään E kuuluvien kolmansien maiden luetteloon.

2. Lisätään sana "Marokko" aakkosjärjestyksessä liitteeessä II olevassa E kohdassa määrätyn terveystodistuksen rekisteröityjä hevosia sekä jalostukseen ja kasvatukseen tarkoitettuja hevosia koskevan otsikon virkkeen toisessa puoliskossa esitettyyn kolmansien maiden luetteloon.

6 artikla

Tämä päätös on osoitettu kaikille jäsenvaltioille.

Tehty Brysselissä 25 päivänä heinäkuuta 1995.

Komission puolesta

Franz FISCHLER

Komission jäsen

(1) EYVL N:o L 224, 18.8.1990, s. 42

(2) EYVL N:o L 146, 14.6.1979, s. 15

(3) EYVL N:o L 130, 15.5.1992, s. 67

(4) EYVL N:o L 86, 6.4.1993, s. 7

(5) EYVL N:o L 86, 6.4.1993, s. 16

(6) EYVL N:o L 86, 6.4.1993, s. 1

(7) EYVL N:o L 76, 5.4.1995, s. 16